ઉના અને ગીરગઢડા તાલુકાની મુલાકાત રાજ્યના સચિવ સુનયના તોમર તેમજ જિલ્લા કલેક્ટર અજય પ્રકાશ તેમજ નાયબ કલેક્ટર પ્રજાપતિ સહિતના કાફલાએ મુલાકાત લઇ ગ્રામ્ય વિસ્તારની પરિસ્થિતિનો ચિતાર નજરે નિહાળેલ હતો અને ત્યારબાદ ઉના પ્રાંત કચેરીમાં તમામ ડિપાર્ટમેન્ટના અધિકારીઓ તેમજ ઉના-કોડીનારના ધારાસભ્ય પુંજાભાઇ વંશ, મોહનભાઇ વાળા, પૂર્વધારાસભ્ય કાળુભાઇ રાઠોડ, જિલ્લા પંચાયતના પ્રમુખ પ્રતિનિધી ડાયાભાઇ જાંલોધરા, પૂર્વ જિલ્લા પંચાયત પ્રમુખ અને આરોગ્ય સમિતિ ચેરમેન હરીભાઇ સોલંકી સહિતના અનેક રાજકીય અગ્રણી, સામાજિક સંસ્થાઓના આગેવાનો સાથે બેઠક કરી ૩ તાલુકાની પરિસ્થિતિ અંગે સમીક્ષા કરેલી અને પૂરગ્રસ્ત તાલુકામાં લોકોને પહોંચેલી અસર તેમજ તણાયેલી ચીજ-વસ્તુ, રસ્તા, પુલિયા, નાળા, જમીન ધોવાણ, કૃષિપાકોનું ધોવાણ, પશુધન, તેમજ પંચાયત હેઠળ આવેલા ડેમો, પાળા તેમજ બાંધકામ હેઠળ આવતા પૂલો, નાળાઓ અને વીજકરણ થાંભલાઓ પડી ગયા હોય અને વીજપુરવઠો બંધ પડેલ હોય ટ્રાફિકને લગતા પ્રશ્નો અંગેની છણાવટ કરી તાત્કાલિક લોકોની સમસ્યા હલ થાય તે અંગે ઝડપી કામગીરી હાથ ધરવા તેમજ સર્વે ટીમો મૂકી વહેલીતકે કેસડેલો અને અન્ય સહાય ચૂકવા કામગીરી હાથ ધરવા જણાવેલ હતું.